વડગામના છાપી પોલીસમથકના પીએસઆઇએ ડાલવાણાની એક યુવતી સાથે અણછાજતુ વર્તન કરી તેના ચારિત્રય ઉપર ખોટો આરોપ મુક્યો હોવાના આક્ષેપ સાથે શનિવારે યુવતી પાલનપુર ખાતે જિલ્લા પોલીસવડાને લેખિત રજૂઆત કરી જો ન્યાય નહી મળે તો આત્મવિલોપન કરવાની ચિમકી ઉચ્ચારતાં ચકચાર મચી જવા પામી છે. વડગામ તાલુકાના ડાલવાણાની એક યુવતીએ શનિવારે જિલ્લા પોલીસવડાને લેખિત રજૂઆત કરી હતી. જેમાં જણાવ્યું હતુ કે, ગામના મુસ્તુફાભાઇ જમાલભાઇ સિપાઇએ તા. 1-11-18ની રાત્રે તેણીના ભાઇને મારમાર્યો હતો. આથી પાલનપુર પોલીસ કંટ્રોલરૂમમાં જાણ કરતાં પોલીસે તેણીના ભાઇ અને બાને છાપી પોલીસ મથકે લઇ ગઇ હતી.